Riigimetsa Majandamise Keskus

RMK Raplamaa metskond

Viljandi mnt 22

Käru alevik

Türi vald

79201 Järvamaa 25.03.2024

Taotlus RMK haldusalas olevate teede kasutamiseks Rüütja liivakarjääri ehitusmaavara väljaveol

Marina Minerals OÜ kaevandab Rüütja liivakarjääris keskkonnaloa nr KL-518293 alusel täiteliiva. Keskkonnaluba kehtib kuni 28.02.2033. a. Suur osa karjääri materjalist on tänaseks realiseeritud Selja ökodukti ehituse täitetöödel, kus väljaveoks omab RMK teede kasutamisel lepingut TREF Nord AS.

Marina Minerals soovib lähiajal vedada täiteliiva mahus umbes 3000 tonni teise läheduses paikneva ehituse tarbeks. Sh võib tulevikus toimuda vedu ka teiste ehitusobjektide tarbeks. Ettevõte soovib erinevates lõikudes väljaveoks kasutada järgmisi RMK haldusalas olevaid teid (vt sh ***lisa 1***; „Esimene eelistus“):

* Järvakandi - Nõlva tee nr 2920056
* Raja tee nr 2920069
* Säärekõnnu tee nr 2920067
* Laratsi tee nr 2920062

Ettevõte sooviks esialgu kasutada karjäärist põhjapoole suunduvaid teid pikkuses 4231 meetrit. Tee laius on u 4 m, mis teeb kasutava teede pinnaks u 17 284 m2.

Palume Riigimetsa Majandamise Keskusel võimaldada kõnealuse teelõigu kasutamist, sõlmides tee kasutamiseks vastav rendileping kuni kaeveloa kehtivuse lõpuni.

Lugupidamisega,

/ allkirjastatud digitaalselt /

Caspar Rüütel

Marina Minerals OÜ

Juhatuse liige